Det er lov å lene seg inn i en annens bil og vri om nøkkelen

Astmatiker dro opp døren, lente seg over kvinnen i passasjersetet og stanset motoren til en bil på tomgang.

afp000682993-EcZY6SUm9r.jpg Bendiksby, Terje

27. juni 2014 13:31 Sist oppdatert 27. juni 2014

På vei til et legebesøk på Slemdalsenteret i mars i fjor, oppsto en tilspisset situasjon mellom 68 år gammel mann og en kvinne i 20-årene.

Årsaken var at bilen kvinnen satt i sto på tomgang.

Dro opp bildøren og lente seg inn

Ettersom han selv og familien har hatt store plager med astma og allergier, er han ifølge sin egen rettsforklaring spesielt opptatt av at biler ikke skal stå og forurense unødig.

Han gikk derfor bort til passasjersiden på den lille Toyota Yarisen, der kvinnen satt, og fikk henne til å åpne bildøren. Hun skrudde imidlertid ikke av tenningen, og det oppsto noe munnhuggeri før hun lukket døren igjen.

Ifølge tingrettsdommen fra september, dro mannen deretter opp bildøren og «lente seg over fornærmede mens han forsøkte å vri om tenningsnøkkelen. Han klarte dette etter et par forsøk, og bøyde seg deretter ut av bilen igjen før han gikk fra stedet».

Kvinnen har forklart at hun ble litt redd, og prøvde å få mannen ut av bilen uten å lykkes.

Les også:

Les også Ledet 22.juli-rettssaken - nå blir hun ny høyesterettsdommer

Høyesterett: Dette er lov

Mannen godtok ikke forelegget han fikk fra politiet for denne episoden, og ble også dømt til bøter da saken gikk i tingretten. Selv da han ikke fikk medhold i ankesaken i lagmannsretten, valgte han å ikke godta boten.

Nå har Høyesterett avgjort saken. Til mannens fordel.

Det var en bil av denne typen som var stridens kjerne i mars i fjor. Den avbildede bilen står på Ekeberg, og har ingen øvrig forbindelse til Høyesteretts avgjørelse. MAGNE JOHANSEN

«Bakgrunnen var aktverdig; han ønsket å få henne til å stanse tomgangskjøring i strid med trafikkreglene § 16, som han som astmatiker var særlig opptatt av», skriver Høyesterett i avgjørelsen. Høyesterett mener også det ikke var noe galt i måten mannen henvendte seg på, «men at hun på sin side umiddelbart reagerte med avvisning og skjellsord. Det videre hendelsesforløp var således ikke uprovosert, og krenkelsen var beskjeden».

Et samlet Høyesterett mener derfor at å åpne bildøren, lene seg over passasjeren og etter et par forsøk få vridd om tenningsnøkkelen slik at motoren stanser, ikke kan karakteriseres som «hensynsløs atferd», og dermed ikke er straffbart.

Mannen ble dermed frifunnet, og slapp også å betale saksomkostningene han tidligere var idømt.

Les også:

På grunn av 68-åringens anke, tok Høyesterett stilling om det er en straffbar krenkelse å lene seg inn over en bilpassasjer for å skru av tenningen. Bendiksby, Terje